“ Ná, hava tit verið har og vitjað í kvøld?” “ Ja, vit vóru og góvu seyðinum. Og tey hava eisini fingið eitt fyl.” Nils er forelskaður uppi í Annu. Tað segði hann í barnagarðinum í dag. Tí hon er so stuttlig.” Tað er tað ringasta í verðini. At vera forelskað í onkrum sum ikki elskar ein aftur.” Tøgn. Kanst tú spyrja mammuna hjá honum, um eg kann spæla við hann í morgin?” “ Heldur tú tað er so smart. Hann rennur altíð undan tær, hann tímir ikki ordiliga, vænti eg.” Nils skumpaði meg, tá eg royndi at mussa hann.” “ Jamen also, tú mást lata hann fáa frið, viss hann ikki tímir. Tað nyttar onki at mussa onkran, sum ikki vil mussast.” Hon hevði hoyrt dóttrina nevnt hendan Nils fleiri ferðir fyrr. Einaferð hevði hon sagt, at hann var so fittur og hevði so pent hár. Ta ferðina hevði hon eisini sagt, at hann helt hana vera droyða og ongantíð tímdi at spæla við seg. Løgið, at man sum 6 ára gamal, sum 16 ella sum 26 ára gamal uppførir seg líka, tá man er forelskaður í einum, ið ikki skoytir um ein. Tað er vónin, sum birtir ein lítlan loga. Kanska tímir hann at hyggja uppá meg í dag. Alt fyri at hava hann hjá sær bara eitt sindur. Kærleikin kennir ikki aldur og ikki mark, tað passar í fleiri førum, bæði í mun til aldur ímillum menniskju, sum tey bæði Emmanuel og Brigitte Macron, men eisini kærleikin rakar hart fyrstu ferð, eitt nú tá man er 6 ár. Sum haldari fært tú atgongd til alt tilfar í blaðnum á netinum, umframt tíðindi. Trýst á "Tekna hald" og skráset teg